Viite

# Roiskeenkestävyys

## Taulutietokoneen roiskeenkestävyys

Taulutietokoneen roiskeenkestävyys*1 vastaa IPX4-luokkaa (Suojaus vesiroiskeita vastaan) standardin IEC 60529 (Koteloinnin tarjoama suojausaste (IP-koodi)) mukaan mutta se ei ole täysin vedenpitävä. Älä käytä taulutietokonetta vedessä tai roiskuta paljon vettä sen päälle.
Jos laitetta käytetään väärin, vettä voi päästä taulutietokoneen sisälle ja se voi aiheuttaa tulipalon, sähköiskun tai toimintahäiriöitä.
Ota huomioon seuraavat varoitukset, ennen kuin käytät taulutietokonetta.
*1 Roiskeenkestävyys toimii, kun taulutietokone on telineessä, kuten Sony-taulutietokoneteline (SGPDS4, myydään erikseen, ei saatavilla kaikissa maissa /kaikilla alueilla), ja kun kaikki suojukset on täysin suljettu.

### Soveltuvat nesteet

- Suojattu puhdasta vettä ja vesijohtovettä vastaan

- Ei suojattu muita nesteitä kuin edellä kuvattuja (saippuavettä, pesuainetta tai kylpysuolaa sisältävää vettä, shampoota, kuuman lähteen vettä, allasvettä, merivettä jne.) vastaan

Roiskeenkestävyys perustuu Sonyn suorittamiin mittauksiin edellä kuvatuissa olosuhteissa.
Huomaa, että takuu ei kata väärinkäytöstä johtuvasta vedelle altistumisesta aiheutuneita toimintahäiriöitä.

## Huomautuksia lataamisesta

### Toimitettu verkkolaite ja monitoimiliittimen USB-kaapeli (SGPUC2) eivät ole roiskeenkestäviä.

Varo roiskuttamasta vettä verkkolaitteelle.
Älä käytä verkkolaitetta märillä käsillä tai kun taulutietokone on märkä. Se voisi aiheuttaa sähköiskun vaaran.
Ota huomioon seuraavat varoitukset, kun lataat taulutietokonetta.

- Varmista, että paikka, jossa käytät verkkolaitetta, ei ole märkä.

- Varmista, että taulutietokone ei ole märkä, ennen lataamista. Jos taulutietokoneelle roiskuu vesipisaroita, pyyhi pisarat kokonaan kuivalla liinalla ja jätä sitten taulutietokone huonelämpötilaan kuivumaan ennen lataamista.

## Varotoimet käytettäessä taulutietokonetta keittiössä tai muissa paikoissa, joissa roiskeiden vaara on suuri

### Älä käytä taulutietokonetta verkkolaitteen ollessa kytkettynä siihen.

Muista käyttää taulutietokonetta vain akkuvirralla.
Verkkolaitteen käsittely märillä käsillä tai kun taulutietokone on märkä, voi aiheuttaa sähköiskun vaaran.

### Roiskeenkestävyys toimii vain, kun kaikki suojat on täysin suljettu.

Kun suljet suojia, varmista, että pieniä esineitä (kuten hiuksia tai hiekkaa) ei jää suojusten väliin. Jos vettä joutuu (kuulokemikrofoni) -liitäntään, pyyhi vesi ja jätä taulutietokone hyvin tuuletettuun, varjoisaan paikkaan kuivumaan ennen käyttöä.
Älä käytä taulutietokonetta tai jätä sitä kosteaan paikkaan kuten kylpyhuoneeseen tai saunaan.

### Älä käytä taulutietokonetta kuulokkeiden tai kuulokemikrofonin ollessa kytkettynä siihen.

### Älä käytä taulutietokonetta vedessä tai roiskuta paljon vettä sen päälle.

Jos taulutietokone kastuu, pyyhi se kuivaksi pehmeällä, kuivalla liinalla.

### Älä päästä nesteitä kuten saippuavettä, pesuainetta tai kylpysuolaa sisältävää vettä, shampoota, kuuman lähteen vettä, allasvettä tai merivettä taulutietokoneelle. Älä päästä vieraita esineitä kuten hiekkaa tai mutaa taulutietokoneelle.

Jos taulutietokone likaantuu, pyyhi se pehmeällä, kuivalla liinalla. Älä käytä pesuaineita, kemikaaleja tai kosteuspyyhkeitä jne. Älä kuivaa taulutietokonetta puhaltamalla kuumaa ilmaa hiustenkuivaajalla, laittamalla laitetta uuniin jne.

### Älä käytä taulutietokonetta paikassa, jossa sen päälle voi roiskua runsaasti vettä.

Taulutietokone ei kestä veden painetta. Taulutietokoneen altistaminen voimakkaalle veden paineelle esimerkiksi vesihanasta tai suihkusta voi aiheuttaa toimintahäiriöitä.

### Älä altista taulutietokonetta kuumuudelle esimerkiksi kuumasta suihkusta, hiustenkuivaajasta tai kuumasta paikasta kuten uunin läheisyydestä.

Taulutietokone ei ole lämmönkestävä. Käytä taulutietokonetta lämpötilassa 5 °C - 35 °C.
Huomautus

- Monitoimiliitännän suojusta tarvitaan laitteen roiskeenkestävyyden varmistamiseen. Säilytä monitoimiliitännän suojus varmassa paikassa.

- Käytä taulutietokonetta monitoimiliitännän suojus ja SD-muistikorttipaikan suojus asennettuna. Muuten et voi hyödyntää taulutietokoneen roiskeenkestävyyttä.

Läheisiä aiheita
Osat ja säätimet